b'\n_START_ARTICLE_\nJazz orkestar Hrvatske radiotelevizije\n_START_SECTION_\nNastup\n_START_PARAGRAPH_\nPrvim nastupom na Bledu 1962. po\xc4\x8dinje nova faza u radu orkestra - orijentacija na vlastiti repertoar. Idejni za\xc4\x8detnik te orijentacije bio je Miljenko Prohaska, a pridru\xc5\xbeili su mu se i mnogi \xc4\x8dlanovi Orkestra. Zbog takve je programske orijentacije Orkestar izgradio specifi\xc4\x8dni stil po kojem se razlikovao od sli\xc4\x8dnih orkestara u zemlji i u svijetu. Prvi nastup na me\xc4\x91unarodnoj sceni Orkestar je imao u K\xc3\xb6lnu 1955. godine. Mnogi glazbenici svjetskoga ugleda nastupali su kao solisti s Orkestrom u Zagrebu, a neki od njih su: truba\xc4\x8di Art Farmer, Clark Terry i Ted Curson, saksofonisti Johnny Griffin, Sal Nistico, Ernie Wilkins, trombonist Kai Winding, pijanist John Lewis, bubnjar Art Taylor i dr._NEWLINE_Posljednjih desetak godina Orkestar je uspje\xc5\xa1no vodio Silvije Glojnari\xc4\x87. Sastav je poznat i po glazbenicima mla\xc4\x91eg nara\xc5\xa1taja kao Sa\xc5\xa1u Nestorovi\xc4\x87a, Davora Kri\xc5\xbei\xc4\x87a i druge, kako bi zadr\xc5\xbeao najvi\xc5\xa1u umjetni\xc4\x8dku razinu. Jazz orkestar HRT-a u Zagrebu odr\xc5\xbeava redovitu koncertnu sezonu. Mjesto \xc5\xa1efa dirigenta 2009. godine preuzeo je Sa\xc5\xa1a Nestorovi\xc4\x87.'